
Ministru kabineta sēdes protokollēmums

Informatīvais ziņojums "Par Latvijas dalību Eiropas Padomes Noziedzīgi iegūtu līdzekļu legalizācijas un terorisma finansēšanas novēršanas pasākumu novērtēšanas ekspertu komitejas 6. novērtēšanas kārtā"

· 1. Pieņemt zināšanai iesniegto informatīvo ziņojumu.
· 2. Pieteikties Eiropas Padomes Noziedzīgi iegūtu līdzekļu legalizācijas un terorisma finansēšanas novēršanas pasākumu novērtēšanas ekspertu komitejas (MONEYVAL) 6. novērtēšanas kārtai, Latvijas MONEYVAL delegācijas vadītājam T. Platacim līdz 2023. gada 1. maijam informējot MONEYVAL sekretariātu par Latvijas gatavību uzsākt 6. novērtēšanas kārtu starp pirmajām dalībvalstīm jau 2024. gadā.
· 3. Iekšlietu ministrijai līdz 2023. gada 1. jūnijam sagatavot un iesniegt Valsts kancelejā Ministru prezidenta rīkojuma projektu par darba grupas izveidi Finanšu izlūkošanas dienesta priekšnieka vadībā, lai sagatavotos MONEYVAL 6. novērtēšanas kārtai un nodrošinātu nepieciešamās informācijas sagatavošanu un iesniegšanu, kā arī citu Latvijai veicamo uzdevumu izpildi atbilstoši MONEYVAL un FATF novērtēšanas procedūras noteikumiem.

